Gazimuro kalnagūbris
Gazimuro kalnagūbris (rus. Газимурский хребет) – kalnagūbris Rusijoje, Užbaikalės krašto pietryčiuose, Argūnės intakų Gazimuro ir Uriumkano tarpupyje. Driekiasi per 200 km. Aukštis iki 1372 m (Ušmuno plikkalnis). Kalnai sudaryti iš granito, gneiso, kristalinių skalūnų, smiltainio. Būdingas vidutinkalnių kraštovaizdis. Šlaituose auga maumedžių taiga su stepių ruožais. Yra pavienių uolų, nuobirynų.